Abiellus teist korda sügisel 1813 Pruuli Märdi tütre Liisu-ga /Pruli Märti t. Liis, Liso Wolmer, Werrewä Märti t. Lis/ Visnapuu külast Unipiha mõisapiirkonnast. Laulatati Kambjas 20. pühapäeval pärast kolmainupüha. Liis sündis 26.02.1782 Visnapuu külas Unipiha mõisapiirkonnas. Isa nimeks oli Liisi sündimise ajal Verevi Märt /Werrewä Märt/, ema Alik. Liis ristiti 27.02.1782, vaderid: Verevi Jaani naine Liis, tüdruk Mari kiriku juurest, Verevi Jaak. Pere kuulus Kambja koguduse liikmeskonda. Perekonnanimede paneku ajaks oli Liis abielus, kuid tema isa ning isa teine naine said perekonnanimeks TUBLI. Liis suri 53-aastaselt 11.02.1836 keskpäeval Vana-Nõo mõisapiirkonnas, maeti 16.2.1836. Surmapõhjuseks oli maohaigus /Magenübel/.